CELEX: 22012D0093
Language: mt
Date: 2012-04-30 00:00:00
Title: Deċiżjoni tal-Kumitat Konġunt taż-ŻEE Nru 93/2012 tat- 30 ta’ April 2012 li temenda l-Anness VI (Sigurtà Soċjali) għall-Ftehim ŻEE

13.9.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 248/31
               
            DEĊIŻJONI TAL-KUMITAT KONĠUNT TAŻ-ŻEE
      Nru 93/2012
      tat-30 ta’ April 2012
      li temenda l-Anness VI (Sigurtà Soċjali) għall-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness VI tal-Ftehim kien emendat bid-Deċiżjoni tal-Kumitat Konġunt taż-ŻEE Nru 18/2012 tal-10 ta’ Frar 2012 (1).
               
            
                  (2)
               
               
                  Id-Deċiżjoni Nru S8 tal-15 ta’ Ġunju 2011 dwar l-għoti ta’ proteżi, apparat maġġuri u benefiċċji sostanzjali oħra in natura previsti fl-Artiklu 33 tar-Regolament (KE) Nru 883/2004 dwar il-koordinazzjoni ta’ sistemi ta’ sigurtà soċjali (2) għandha tiġi inkorporata fil-Ftehim.
               
            ADOTTA DIN ID-DEĊIŻJONI:
      Artikolu 1
      Il-punt li ġej għandu jiġi miżjud wara l-punt 8.7 (id-Deċiżjoni Nru S7) tal-Anness VI tal-Ftehim:
      
                  “8.8.
               
               
                  
                     32011 D 0906(01): Id-Deċiżjoni Nru S8 tal-15 ta’ Ġunju 2011 dwar l-għoti ta’ proteżi, apparat maġġuri u benefiċċji sostanzjali oħra in natura previsti fl-Artiklu 33 tar-Regolament (KE) Nru 883/2004 dwar il-koordinazzjoni ta’ sistemi ta’ sigurtà soċjali (ĠU C 262, 6.9.2011, p. 6).”
               
            Artikolu 2
      It-testi tad-Deċiżjoni Nru S8 fl-ilsien Islandiż u Norveġiż, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fl-1 ta’ Mejju 2012 sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*), jew fil-jum tad-dħul fis-seħħ tad-Deċiżjoni tal-Kumitat Konġunt taż-ŻEE Nru 76/2011 tal-1 ta’ Lulju 2011 (3), skont liema data tkun l-iżjed tard.
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE ta’ miegħu.
      
         Magħmul fi Brussell, it-30 ta’ April 2012.
         
            
               Għall-Kumitat Konġunt taż-ŻEE
            
            
               L-Aġent President
            
            Gianluca GRIPPA
         
      
      
         (1)  ĠU L 161, 21.6.2012, p. 24.
      
         (2)  ĠU C 262, 6.9.2011, p. 6.
      
         (*)  L-ebda rekwiżiti kostituzzjonali ma huma indikati.
      
         (3)  ĠU L 262, 6.10.2011, p. 33.